**Zmluva o poskytovaní poštových služieb**

uzatvorená podľa § 26 zákona č. 324/2011 Z. z. o poštových službách a o zmene a doplnení niektorých zákonov v znení neskorších predpisov

(ďalej len „zmluva“)

**Čl. I.**

**Zmluvné strany**

**Objednávateľ: Všeobecná zdravotná poisťovňa, a.s.**

Sídlo: Panónska cesta 2, 851 04 Bratislava – mestská časť Petržalka

Zapísaný v Obchodnom registri Okresného súdu Bratislava, oddiel: Sa, vložka č. 3602/B

Štatutárny orgán: Ing. Richard Strapko, predseda predstavenstva

 Ing. Ľubomír Kováčik, člen predstavenstva

IČO: 35 937 874

DIČ: 2022027040

IČ DPH: SK2022027040

Bankové spojenie: Štátna pokladnica

IBAN: SK47 8180 0000 0070 0018 2424

Osoba oprávnená rokovať vo veciach plnenia zmluvy:

Mgr. Adriana Hašková, adriana.haskova@vszp.sk, 0914 338 547

(ďalej len „objednávateľ“)

*a*

**Poskytovateľ: Slovenská pošta, a.s.**

Sídlo: Partizánska cesta 9, 975 99 Banská Bystrica

Zapísaný v Obchodnom registri Okresného súdu Banská Bystrica, oddiel: Sa, vložka č. 803/B Zastúpený: Ing. Igor Šulek, riaditeľ úseku obchodu

IČO: 36 631 124

DIČ: 2021879959

IČ DPH: SK2021879959

Bankové spojenie: 365.bank, a. s. pobočka Bratislava

IBAN: SK97 6500 0000 0030 0113 0011

Osoba oprávnená rokovať vo veciach plnenia zmluvy:

Ing. Martin Hrobák, hrobak.martin@slposta.sk, 0911 194 405

*(ďalej len „poskytovateľ)*

(objednávateľ a poskytovateľ ďalej spolu len „zmluvné strany“)

uzatvárajú túto zmluvu ako výsledok verejného obstarávania podľa ustanovení zákona č. 343/2015
Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

**Čl. II.**

**Predmet zmluvy**

1. Predmetom zmluvy je komplexné poskytovanie univerzálnych poštových služieb v súlade s ustanoveniami zákona č. 324/2011 Z. z. o poštových službách a o zmene a doplnení niektorých zákonov v znení neskorších predpisov (ďalej len „zákon o poštových službách“) a súvisiacich služieb, za podmienok dohodnutých touto zmluvou.

2. Poskytovateľ sa počas doby trvania tejto zmluvy zaväzuje poskytovať pre objednávateľa všetky druhy poštových služieb, na ktoré je oprávnený v zmysle všeobecne záväzných právnych predpisov a individuálnych rozhodnutí vydaných príslušnými orgánmi verejnej správy (ďalej len „poštové služby“).

3. Poštové služby je poskytovateľ povinný vykonávať pre objednávateľa počas celej doby trvania tejto zmluvy opakovane, na základe jednotlivých úkonov vykonávaných objednávateľom, podľa ktorých je poskytnutá konkrétna služba zo strany poskytovateľa, alebo na základe písomných objednávok, vystavených objednávateľom podľa potreby.

4. Objednávateľ sa zaväzuje uhrádzať poskytovateľovi za poštové služby dohodnutú zmluvnú cenu.

**Čl. III.**

**Podmienky poskytovania poštových služieb a poštového platobného styku**

1. Poskytovateľ je povinný zabezpečiť pre objednávateľa komplexné univerzálne poštové služby a poštový platobný styk podľa nasledovnej špecifikácie:

1.1. Listové a balíkové služby:

1. doručovanie a príjem listových a balíkových zásielok každý pracovný deň na celom území SR a do cudziny,
2. možnosť výberu podávania zásielok v sídle každej pobočky objednávateľa v okruhu maximálne
5 kilometrov,
3. poskytovanie služby doporučene, poistenie, doručenka, do vlastných rúk, opakované doručenie, odpovedná služba pre zásielky:
* list 1. triedy,
* list 2. triedy,
* doporučený list 1. triedy,
* doporučený list 2. triedy,
* úradná zásielka,
* balík,
* poistený list,
* expresná zásielka,

ak je taká služba k danému druhu zásielky povolená.

1. možnosť objednávateľa kontrolovať pohyb zásielok,
2. možnosť doposielania zásielok v prípade zmeny adresy,
3. možnosť elektronického podávania dokumentácie k zapísaným zásielkam
* denné potvrdenie podacích hárkov, vrátane elektronických,
* denné dodanie dodacích hárkov, vrátane elektronických,
1. možnosť podania zásielok viackrát denne,
2. možnosť odloženého podávania zásielok,
3. možnosť využívania výplatných strojov kreditovaných na diaľku na vybraných pobočkách objednávateľa, uvedených v prílohe č. 3 tejto zmluvy, so zabezpečením mesačného prehľadu ofrankovaných zásielok,
4. možnosť úverového rámca na služby/faktúry vo všetkých pobočkách objednávateľa, ktorých zoznam je uvedený v prílohe č. 4 tejto zmluvy,
5. možnosť vytvorenia poštových zásielok a balíkov v rozsahu určenom objednávateľom, následné zabezpečenie podaja na poštovú prepravu adresátom, určeným objednávateľom,
6. možnosť spracovania neštandardných formátov poštových zásielok,
7. možnosť kuriérskych služieb:
* vyzdvihovanie pripravených zásielok na určenej adrese,
* doručenia zásielky kuriérom adresátovi maximálne do 1 pracovného dňa odo dňa vyzdvihnutia zásielky, v prípade nezastihnutia adresáta zabezpečenie jedného opakovaného doručenia zásielky najbližší pracovný deň,
* v prípade nezastihnutia adresáta vrátenie zatvorenej neprevzatej zásielky späť objednávateľovi na určenú adresu,
* overenie totožnosti adresáta porovnaním zhodnosti údajov, uvedených na zásielke s údajmi na doklade totožnosti adresáta,
* potvrdenie dokladov alebo ďalšej dokumentácie podpisom adresáta a vyznačením presného dátumu prevzatia v dokumentácii alebo v dokladoch, ktoré sú súčasťou obsahu expresnej zásielky,
* spätné vrátenie potvrdenej dokumentácie alebo dokladov, ktoré sú súčasťou obsahu expresnej zásielky, v spätnej zásielke.

1.2. Zberné jazdy:

* zabezpečenie dovozu zásielok, adresovaných objednávateľovi (aj z P. O. BOX-ov) na kontaktné adresy objednávateľa, ktorých zoznam je uvedený v prílohe č. 1 tejto zmluvy, a to v čase určenom objednávateľom,
* zabezpečenie odvozu zásielok z kontaktných adries objednávateľa, podľa zoznamu uvedeného v prílohe č. 1, v čase určenom objednávateľom,
* potvrdenie prevzatia a odovzdania zásielok.

1.3. Prenájom P. O. BOX-ov

Poskytovateľ je povinný zabezpečiť objednávateľovi možnosť využívania P. O. BOX-ov v sídle pobočiek objednávateľa, ktorých zoznam je uvedený v prílohe č. 2 tejto zmluvy.

1.4. Peňažný platobný styk:

* peňažný poukaz na účet
* dvojdielny
* trojdielny
* peňažný poukaz na adresu
	+ 1.trieda
	+ 2.trieda.
* spracovanie platieb poštových poukazov na účet.

1.5. Možnosť vyhotovenia letákov a ich obálkovanie

1.6. Možnosť prevzatia 3D predmetov od dodávateľskej firmy objednávateľa, ktoré budú predmetom vyhotovenia zásielok.

1.7. Iné služby, poskytované poskytovateľom v zmysle všeobecných obchodných podmienok poskytovateľa (príloha č. 6 tejto zmluvy) a podľa platnej Tarify dostupnej na webovom sídle poskytovateľa.

**Čl. IV.**

**Cena a platobné podmienky**

1. Zmluvné strany sa dohodli na cene za plnenie predmetu tejto zmluvy v súlade so zákonom
č. 18/1996 Z. z. o cenách v znení neskorších predpisov tak, ako je uvedená v cenovej špecifikácii v prílohe č. 5 k tejto zmluve podľa jednotlivých poskytovaných poštových služieb v súlade s čl. III. body 1.1. až 1.5. tejto zmluvy. Príloha č. 5 - Cenová kalkulácia obsahuje predpokladaný počet mernej jednotky na dobu trvania zmluvy. Počas trvania zmluvy sa predpokladaný počet mernej jednotky môže presiahnuť. V prípade, že sa počas doby trvania tejto zmluvy tento predpokladaný počet mernej jednoty presiahne, daná položka bude účtovaná v jednotkovej cene s DPH na príslušnú položku.
2. V prípade požiadavky objednávateľa na poskytnutie iných služieb v zmysle čl. III bod 1.7 tejto zmluvy, nešpecifikovaných v čl. III. body 1.1. až 1.6. tejto zmluvy, sa objednávateľ zaväzuje uhrádzať poskytovateľovi poštovú sadzbu podľa platnej Tarify a všeobecných obchodných podmienok poskytovateľa.
3. Celková cena za plnenie predmetu zmluvy nemôže počas trvania tejto zmluvy presiahnuť sumu: **14.510.426,90 eur bez DPH (slovom: štrnásť miliónov päťstodesaťtisícštyristodvadsaťšesť eur deväťdesiat centov)**, pričom celkovou cenou sa rozumie sumár všetkých peňažných plnení, ktoré budú uhradené objednávateľom poskytovateľovi za plnenie predmetu tejto zmluvy.

Jednotlivé plnenia podľa tejto zmluvy budú zmluvné strany realizovať na základe jednotlivých úkonov objednávateľa alebo samostatných objednávok vystavených objednávateľom v zmysle čl. II bod 3 zmluvy, v závislosti od podmienok, potrieb a strategických rozhodnutí objednávateľa. Objednávateľ nie je povinný vyčerpať celý predmet tejto zmluvy, t. j. nie je povinný požadovať všetky plnenia predmetu zmluvy. Je len na rozhodnutí objednávateľa, ktoré plnenia bude od poskytovateľa na základe tejto zmluvy požadovať.

1. DPH za plnenie predmetu zmluvy bude poskytovateľ účtovať vo výške v zmysle platných všeobecne záväzných právnych predpisov v čase poskytnutia zdaniteľného plnenia. V prípade zmeny sadzby DPH sa nevyžaduje úprava formou dodatku k tejto zmluve, ale poskytovateľ bude automaticky účtovať výšku sadzby DPH platnej v čase poskytnutia zdaniteľného plnenia.
2. Cena dohodnutá zmluvnými stranami je konečná a je zhodná s cenou z ponuky úspešného uchádzača, ktorého ponuku prijal objednávateľ ako verejný obstarávateľ v zmysle zákona o verejnom obstarávaní a zahrňuje všetky náklady poskytovateľa, spojené s poskytovaním služieb v súlade s touto zmluvou.
3. Pri plnení tejto zmluvy budú využívané výplatné stroje, kreditované objednávateľom na diaľku, vo vybraných pracoviskách objednávateľa, uvedených v prílohe č. 3 zmluvy. Tento proces je upravený vo finančných podmienkach poskytovateľa: Príloha č. 7 Finančné podmienky Úhrada cien výplatným strojom.
4. Pri plnení tejto zmluvy bude objednávateľom využívaný úverový rámec na poštové služby pre pracoviská objednávateľa, uvedené v prílohe č. 4 tejto zmluvy. Tento proces je upravený vo finančných podmienkach poskytovateľa: Príloha č. 8 Finančné podmienky Úhrada cien úverom poštovného.
5. Pri plnení tejto zmluvy bude poskytovateľ poskytovať objednávateľovi zľavu. Tento proces je upravený v finančných podmienkach poskytovateľa: Príloha č. 9 Finančné podmienky Postupy pri uplatňovaní zliav.
6. Poskytovateľ je povinný mesačne vyúčtovať objednávateľovi cenu za poštové služby vyúčtovacou faktúrou, v ktorej uvedie zoznam skutočne poskytnutých služieb, vrátane ich úhrady objednávateľom spôsobmi podľa bodu 6, 7 a 8 tohto článku zmluvy, rozpísaných podľa jednotlivých pracovísk objednávateľa.
7. Vyúčtovaciu faktúru je poskytovateľ povinný vystaviť najneskôr do 9. pracovného dňa mesiaca, nasledujúceho po mesiaci, za ktorý sa faktúra vystavuje. Splatnosť faktúry je 30 dní odo dňa jej preukázateľného doručenia objednávateľovi na e-mailovú adresu: fakturyPC@vszp.sk, a to bezhotovostným prevodom na bankový účet poskytovateľa, uvedený v čl. I tejto zmluvy.
8. Faktúra, vystavená poskytovateľom, musí byť vyhotovená v súlade s touto zmluvou a príslušnými platnými všeobecne záväznými právnymi predpismi. V opačnom prípade má objednávateľ právo vrátiť faktúru poskytovateľovi v lehote splatnosti na opravu, pričom prestane plynúť lehota splatnosti faktúry a nová lehota splatnosti podľa bodu 10 tohto článku začne plynúť dňom preukázateľného doručenia opravenej faktúry objednávateľovi na e-mailovú adresu: fakturyPC@vszp.sk.

12. Zmluvné strany sa dohodli, že v prípade zmeny Tarify poskytovateľa za služby, špecifikované v čl. III body 1.1. až 1.5. zmluvy, na základe regulácie cien príslušným regulačným úradom, môže byť po vzájomnej dohode zmena ceny za uvedené poštové služby podľa tejto zmluvy upravená vo forme písomného dodatku.

13. Ak je poskytovateľ platiteľom DPH, cena za predmet zmluvy bude uhradená iba na bankový účet, ktorý je zverejnený v zozname bankových účtov zverejnenom na webovom sídle finančného riaditeľstva. Poskytovateľ je povinný ihneď písomne informovať objednávateľa o každej zmene tohto bankového účtu. Ak poskytovateľ, ktorý je platiteľom DPH, nesplní povinnosť podľa § 6 ods. 1, 2 a 3 a § 85kk zákona o DPH, objednávateľ je oprávnený postupovať v zmysle ustanovenia § 69c ods. 1 zákona o DPH, t. j. uhradiť sumu vo výške DPH alebo jej časť uvedenú vo faktúre poskytovateľa na číslo účtu správcu dane vedeného pre poskytovateľa podľa § 67 zákona č. 563/2009 Z. z. o správe daní, pričom objednávateľ nie je v omeškaní, ak z tohto dôvodu neplní, čo mu ukladá zmluva. Poskytovateľ v takom prípade nemá nárok na úhradu príslušnej časti faktúry zodpovedajúcej výške DPH, na úroky z omeškania ani akékoľvek iné sankcie súvisiace s neuhradenou príslušnou časťou faktúry.

**Čl. V.**

**Práva a povinnosti zmluvných strán**

1. Objednávateľ má právo najmä:

a) na riadne dodanie vybranej poštovej zásielky adresátovi, v súlade s poštovými podmienkami poskytovateľa a za cenu dohodnutú v tejto zmluve,

b) na vrátenie poštovej zásielky alebo poukázanej platby, ktorú nemožno dodať adresátovi,

c) na bezplatné a urýchlené odstránenie nedostatkov poštovej služby alebo poštového platobného styku v súlade s poštovými podmienkami poskytovateľa,

d) ďalšie oprávnenia vyplývajúce z obchodných, poštových, finančných podmienok a Tarify,

e) na včasné, dostupné a zrozumiteľné informácie o svojich právach a povinnostiach, o sadzbách ako aj na ďalšie informácie rozhodujúce pre plnenie tejto zmluvy.

2. Objednávateľ je povinný najmä:

a) označiť poštovú zásielku podľa poštových podmienok poskytovateľa,

b) použiť na poštovú zásielku len obal podľa poštových podmienok poskytovateľa,

c) uhrádzať poskytovateľovi cenu za poskytnuté poštové služby podľa tejto zmluvy, resp. podľa platnej Tarify, v súlade s podmienkami dohodnutými touto zmluvou,

d) plniť ďalšie povinnosti vyplývajúce z obchodných, poštových podmienok a Tarify poskytovateľa, pokiaľ táto zmluva neurčuje inak.

3. Vlastníkom vybranej poštovej zásielky a poukázanej platby je objednávateľ, a to až do dodania poštovej zásielky adresátovi.

4. Poskytovateľ má právo najmä:

a) na zaplatenie poštovej sadzby podľa tejto zmluvy, resp. podľa platnej Tarify, v súlade s podmienkami dohodnutými touto zmluvou,

b) požadovať od objednávateľa

i. určenie presného miesta dodania poštových zásielok a poukázaných platieb, ak vzhľadom na usporiadanie miesta pobytu, sídla alebo miesta podnikania adresáta nie je zrejmé, kam sa majú dodávať,

ii. určenie osoby alebo osôb, ktoré sú splnomocnené preberať v mene objednávateľa dodané poštové zásielky a poukázané platby,

iii. preukázanie totožnosti a zaznamenanie a spracovanie osobných údajov, ak ide o dodanie zapísanej poštovej zásielky alebo o vyplatenie poukázanej platby,

c) odmietnuť dodanie poštovej zásielky alebo poukázanej platby, ak pre nesplnenie požiadaviek na adresáta, špecifikovaných v písm. b) tohto bodu zmluvy, nie je možné dodanie adresátovi a hrozí strata, odcudzenie alebo poškodenie poštovej zásielky alebo poukázanej platby,

d) ďalšie oprávnenia vyplývajúce z obchodných, poštových podmienok a Tarify, pokiaľ táto zmluva neurčuje inak,

e) odmietnuť poskytnúť poštovú službu, ak ide o poštové zásielky alebo o veci vylúčené z vybrania a distribúcie, okrem poštových zásielok alebo vecí, ak by boli splnené osobitné podmienky stanovené v poštových podmienkach poskytovateľa.

5. Poskytovateľ je povinný najmä:

* odmietnuť prijatie zásielky, ak ide o poštové zásielky alebo o veci vylúčené z vybrania a distribúcie, ak mu je obsah poštovej zásielky známy,
* zabezpečiť na všetkých prístupových miestach poštovej siete včasné a zrozumiteľné informovanie o obsahu a podmienkach poskytovania poštových služieb alebo poštového platobného styku, s osobitným dôrazom na informácie o všeobecných podmienkach prístupu k poštovým službám alebo poštovému platobnému styku a o poštových sadzbách, a zabezpečiť ich zverejnenie v plnom rozsahu aj iným vhodným spôsobom, ktorý zaručuje prístup verejnosti k nim,
* vydať objednávateľovi potvrdenie o podaní zapísanej poštovej zásielky a o poukázaní platby,
* vydať na požiadanie objednávateľovi potvrdenie o dodaní zapísanej poštovej zásielky a o dodaní poukázanej platby,
* vydať objednávateľovi potvrdenie o zaplatenej poštovej sadzbe,
* dodávať poštové zásielky a poukázané platby s odbornou starostlivosťou a v lehote zodpovedajúcej druhu poštovej zásielky a spôsobu jej dodania podľa poštových podmienok,
* chrániť poštové zásielky a poukázané platby pred stratou, odcudzením a poškodením,
* umožniť orgánu verejnej moci výkon oprávnenia súvisiaceho so zabezpečovaním obrany a ochrany štátu, vnútorného poriadku a bezpečnosti štátu alebo s odhaľovaním a stíhaním trestného činu,
* uchovávať doklady a viesť prehľadnú a systematickú evidenciu údajov o poskytnutej poštovej službe alebo poštovom platobnom styku tri roky odo dňa ich poskytnutia a o poštovej zásielke tri roky odo dňa jej vybrania, a ak bola uložená, dva roky odo dňa uplynutia úložnej lehoty; to platí aj na doklady a údaje obsahujúce osobné údaje objednávateľa, adresáta a nimi splnomocnených osôb.

6. V prípade zmeny, týkajúcej sa pracovísk objednávateľa, uvedených v prílohe č. 1 - Zoznam pobočiek VšZP – Zberné jazdy, resp. v prípade vzniku alebo zrušenia pracoviska objednávateľa, uzatvoria zmluvné strany dodatok k tejto zmluve, ktorým bude upravený zoznam pracovísk objednávateľa pre využívanie služby v zmysle čl. III bod 1.2 - zberné jazdy.

 7. V prípade zmeny, týkajúcej sa pracovísk objednávateľa, uvedených v prílohe č. 2 až 4 tejto zmluvy, resp. v prípade vzniku alebo zrušenia pracoviska objednávateľa, je objednávateľ povinný o tejto skutočnosti informovať poskytovateľa bez zbytočného odkladu, a to najneskôr 7 pracovných dní pred vznikom takejto skutočnosti v elektronickej forme na e-mailovú adresu osoby oprávnenej rokovať vo veciach plnenia zmluvy za poskytovateľa, pričom nie je potrebné uzatvárať o tejto skutočnosti dodatok k zmluve.

**Čl. VI.**

**Ochrana dôverných informácií**

1. V súvislosti s realizáciou predmetu zmluvy si zmluvné strany budú navzájom vymieňať dôverné informácie, ktoré môžu byť druhou zmluvou stranou používané výlučne pre činnosti súvisiace s plnením predmetu tejto zmluvy.
2. Za dôverné informácie sa podľa tejto zmluvy považujú osobné údaje, všetky skutočnosti povahy obchodnej, právnej, prevádzkovej, technickej, dokumentárnej, informatívnej a inej, akokoľvek súvisiacej so zmluvnou stranou, ktoré sa dostanú do dispozície druhej zmluvnej strany, alebo ak druhá strana získa vedomosť o ich obsahu.
3. Zmluvné strany sa zaväzujú zachovávať mlčanlivosť o dôverných informáciách a tieto informácie chrániť minimálne v takom rozsahu, v akom chránia vlastné dôverné informácie.
4. Zmluvné strany sa zaväzujú, že písomnosti (vrátane písomností v elektronickej podobe), obsahujúce dôverné informácie, ktoré jedna strana poskytuje druhej, nebudú bez výslovného súhlasu druhej zmluvnej strany kopírovať, ani žiadnym iným spôsobom rozmnožovať a kedykoľvek ich na požiadanie vrátia druhej zmluvnej strane, vrátane všetkých kópií alebo opisov, alebo ich na základe požiadavky druhej zmluvnej strany zlikvidujú, vrátane všetkých kópií alebo opisov.
5. Zmluvné strany sa ďalej zaväzujú, že kedykoľvek na základe žiadosti druhej zmluvnej strany zlikvidujú i všetky písomnosti (vrátane písomností v elektronickej podobe) ňou alebo osobami na jej druhej strane vytvorené, ktoré obsahujú dôverné informácie, ktoré jej boli poskytnuté druhou zmluvnou stranou.
6. Zmluvné strany sa zaväzujú, že bez písomného súhlasu druhej strany neposkytnú dôverné informácie v žiadnej forme tretím osobám, s výnimkou tých svojich zamestnancov, zástupcov alebo ďalších osôb v obdobnom postavení (ďalej len „oprávnené osoby“), ktoré s nimi potrebujú byť oboznámené, aby mohol byť plnený predmet zmluvy.
7. Zmluvné strany sa zaväzujú zabezpečiť, že ich oprávnené osoby budú zachovávať mlčanlivosť vo vzťahu k dôverným informáciám druhej zmluvnej strany. Pokiaľ poruší oprávnená osoba ktorejkoľvek zmluvnej strany povinnosť mlčanlivosti vo vzťahu k dôverným informáciám druhej zmluvnej strany, považuje sa to za porušenie mlčanlivosti tejto zmluvnej strany.
8. Poskytovateľ sa zaväzuje zabezpečiť dostatočné poučenie pre všetky osoby, ktoré sa budú zúčastňovať na plnení predmetu tejto zmluvy, o podstate dôvernej informácie v zmysle tejto zmluvy a príslušných právnych predpisov a nevyhnutnosti ich utajenia v súlade s touto zmluvou. Splnenie tejto povinnosti je poskytovateľ povinný preukázať, ak ho o to objednávateľ požiada.
9. Povinnosť mlčanlivosti sa nevzťahuje na informácie:
10. ktoré sú alebo sa stanú všeobecne známymi alebo verejne dostupnými inak, ako porušením povinností vyplývajúcich z tejto zmluvy,
11. ktoré prijímajúca strana doloží ako informácie ňou legálne vlastnené v čase ich poskytnutia alebo ktoré boli prijímajúcou stranou nezávisle odvodené a vytvorené bez využitia dôvernej informácie, ktorú táto dostala od poskytujúcej strany,
12. ktoré prijímajúca strana doloží ako informácie získané zákonnou cestou od tretej strany, ktorá ich legitímne získala alebo vyvinula, a ktorá nemá žiadnu povinnosť, ktorá by obmedzovala ich zverejňovanie,
13. ktorých zverejnenie je vyžadované všeobecne záväzným právnym predpisov alebo nariadené rozhodnutím súdu, prokuratúry alebo iného oprávneného orgánu verejnej moci,
14. na ktorých poskytnutie tretej strane dala poskytujúca strana strane prijímajúcej vopred písomný súhlas.
15. Zmluvné strany sú povinné sa navzájom informovať o porušení povinnosti mlčanlivosti alebo ochrany dôverných informácií podľa tejto zmluvy bez zbytočného odkladu po tom, čo sa o porušení dozvedia.

**Čl. VII.**

**Ochrana osobných údajov**

1. Zmluvné strany sa zaväzujú, že osobné údaje budú spracúvať v súlade s Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov (všeobecné nariadenie o ochrane údajov) a v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov, a to len za účelom plnenia predmetu zmluvy. Pri spracúvaní osobných údajov objednávateľ a poskytovateľ vystupujú v pozícii samostatných prevádzkovateľov, ktorí spracúvajú osobné údaje vo vlastnom mene. Právnym základom spracúvania osobných údajov objednávateľom je zákon č. 580/2004 Z.z. o zdravotnom poistení a o zmene a doplnení niektorých zákonov v znení neskorších predpisov a zákon č. 581/2004 Z.z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov. Právnym základom spracúvania osobných údajov poskytovateľom je zákon o poštových službách.
2. Pri poskytovaní poštových služieb je poskytovateľ oprávnený v zmysle zákona o poštových službách spracúvať osobné údaje odosielateľa, adresáta a ich zástupcov, a to meno, priezvisko, titul, adresu, dátum narodenia, rodné číslo, údaj o doklade totožnosti, bankové spojenie, telefónne číslo, e-mailovú adresu, vzťah zástupcu k adresátovi, údaj o priebehu distribúcie a nemožnosti dodania poštovej zásielky, v rozsahu nevyhnutnom na plnenie tohto účelu a na nevyhnutnú dobu. Poskytovateľ zabezpečuje ochranu informácií o poskytovaných poštových službách a ochranu osobných údajov pred ich neoprávneným sprístupnením alebo zverejnením a pred ich zneužitím. Poskytovateľ informácie a údaje, na ktoré sa vzťahuje ochrana osobných údajov, poskytne len osobe, ktorej sa týkajú. Informácie a údaje, na ktoré sa vzťahuje ochrana osobných údajov, sa poskytujú súdu, prokuratúre alebo inému orgánu štátu na účely plnenia jeho úloh podľa osobitného predpisu alebo na účely odhaľovania, vyšetrovania a stíhania trestných činov.

**Čl. VIII.**

**Sankcie a náhrada škody**

1. Ak poskytovateľ poruší niektorú zo svojich povinností pri poskytovaní poštových služieb a poštového platobného styku, je objednávateľ oprávnený podať spôsobom a v lehotách podľa reklamačného poriadku poskytovateľa reklamáciu poskytnutých poštových služieb a domáhať sa nárokov vyplývajúcich z platných poštových podmienok poskytovateľa a zákona o poštových službách. Opakované porušenie povinností poskytovateľa pri poskytovaní poštových služieb a poštového platobného styku bude považované za podstatné porušenie tejto zmluvy.
2. V prípade omeškania objednávateľa s úhradou faktúry v dohodnutej lehote splatnosti faktúry je poskytovateľ oprávnený požadovať zaplatenie úroku z omeškania vo výške podľa ustanovení Obchodného zákonníka v platnom znení.
3. Uplatnením zmluvnej pokuty alebo úroku z omeškania v zmysle tejto zmluvy nie je dotknuté právo poškodenej zmluvnej strany na náhradu vzniknutej škody v celom rozsahu ani právo na uplatnenie ďalšej zmluvnej pokuty podľa tejto zmluvy. Objednávateľ môže uplatňovať náhradu škody, pokuty a sankcie kumulatívne.
4. Objednávateľ má právo na náhradu škody, preukázateľne vzniknutej nesplnením vlastnej daňovej povinnosti poskytovateľa, platiteľa DPH, v zmysle § 78 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“), a následne uplatnením ručenia za daň voči objednávateľovi v zmysle § 69b tohto zákona. Objednávateľ má zároveň právo uplatniť u poskytovateľa trovy konania, ktoré mu vzniknú v konaní s príslušným daňovým úradom podľa § 69b zákona o DPH.
5. Objednávateľ je oprávnený jednostranne započítať svoje pohľadávky voči poskytovateľovi, ktoré mu vznikli z dôvodu uplatnenia ručenia za daň voči objednávateľovi v zmysle § 69b zákona o DPH, vrátane trov konania, ktoré mu vznikli v konaní s príslušným daňovým úradom a z dôvodu dlžného poistného na zdravotné poistenie.
6. Objednávateľ je oprávnený uplatniť si náhradu škody, pokuty a sankcie kedykoľvek v priebehu plnenia predmetu zmluvy, ako aj po zániku tejto zmluvy v prípade, ak porušenie zmluvných podmienok stanovených touto zmluvou zistí po zániku tohto zmluvného vzťahu. Objednávateľ je oprávnený jednostranne započítať voči poskytovateľovi svoje pohľadávky vzniknuté z titulu náhrady škody a/alebo zmluvnej pokuty uplatnenej podľa tejto zmluvy.

**Čl. IX.**

**Doba trvania a ukončenie zmluvy**

1. Táto zmluva sa uzatvára na dobu určitú – štyri roky odo dňa nadobudnutia jej účinnosti, resp. do vyčerpania finančného limitu uvedeného v čl. IV. bod 3 tejto zmluvy, podľa toho, ktorá z týchto skutočností nastane skôr. Poskytovateľ berie na vedomie, že objednávateľ nie je povinný vyčerpať celý finančný limit podľa čl. IV. bod 3 tejto zmluvy.
2. Zmluva zaniká:
3. uplynutím dohodnutej doby platnosti podľa bodu 1 tohto článku zmluvy,
4. dohodou zmluvných strán,
5. odstúpením od zmluvy v súlade s ustanoveniami § 344 a nasl. Obchodného zákonníka alebo na základe tejto zmluvy.
6. Objednávateľ je oprávnený odstúpiť od zmluvy aj v prípade:
7. ak sa poskytovateľ stane dlžníkom poistného na zdravotné poistenie voči objednávateľovi,
8. opakovaného porušenia povinností poskytovateľa v súlade s čl. VIII. bod 1 tejto zmluvy,
9. porušenia povinností poskytovateľa podľa čl. VI. zmluvy, čl. X. bod 1 a 2, čl. XI. bod 4 a 5 tejto zmluvy,
10. ak právnickej osobe poskytovateľa bol uložený jeden, alebo viacero trestov, uvedených v § 10 zákona č. 91/2016 Z. z. o trestnej zodpovednosti právnických osôb v znení neskorších predpisov,
11. dňom právoplatného rozhodnutia registrujúceho orgánu o výmaze podľa § 12 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“),
12. ak dôjde k výmazu partnera verejného sektora na návrh oprávnenej osoby počas trvania zmluvy,
13. dňom právoplatného rozhodnutia registrujúceho orgánu o pokute podľa § 13 ods. 2 zákona o registri partnerov verejného sektora,
14. ak je partner verejného sektora viac ako 30 dní v omeškaní so zápisom novej oprávnenej osoby (§ 10 ods. 2 tretia veta zákona o registri partnerov verejného sektora),
15. ak subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra verejného sektora, nie sú zapísaní v registri partnerov verejného sektora,
16. ak sa v priebehu plnenia zmluvy stala konečným užívateľom výhod poskytovateľa, jeho subdodávateľa alebo jeho subdodávateľa podľa osobitného predpisu osoba podľa § 11 ods. 1 písm. c) zákona o verejnom obstarávaní, a do 30 dní nedôjde k náprave v súlade s zákonom o registri partnerov verejného sektora.
17. Účinky odstúpenia nastanú dňom doručenia písomnosti druhej zmluvnej strane, alebo k inému termínu, ktorý zmluvná strana v odstúpení uvedie.
18. V prípade predčasného ukončenia zmluvy si zmluvné strany vysporiadajú všetky, a to aj finančné záväzky, prevzaté v súlade s touto zmluvou, o čom bude vyhotovený písomný protokol.

**Čl. X.**

**Osobitné ustanovenia**

1. Poskytovateľ je oprávnený plniť predmet zmluvy aj prostredníctvom subdodávateľov, ktorí musia spĺňať podmienky pre realizáciu predmetu zmluvy, týkajúce sa osobného postavenia v rozsahu, v akom bolo ich splnenie vyžadované od poskytovateľa a neexistujú u nich dôvody na vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní, v súlade s § 41 zákona o verejnom obstarávaní. V prípade realizácie predmetu zmluvy prostredníctvom subdodávateľov zodpovedá poskytovateľ objednávateľovi tak, ako keby plnil predmet zmluvy sám. Objednávateľ je oprávnený od tejto zmluvy odstúpiť, ak zistí, že poskytovateľ zabezpečuje realizáciu predmetu zmluvy prostredníctvom subdodávateľa, ktorý nespĺňa podmienky podľa § 41 zákona o verejnom obstarávaní, čím nie je dotknutý nárok objednávateľa na náhradu škody z tohto dôvodu vzniknutej. Zoznam subdodávateľov je uvedený v prílohe č. 10 tejto zmluvy – Zoznam subdodávateľov.
2. V prípade, že niektorý zo subdodávateľov nie je v okamihu podpísania tejto zmluvy známy a vstúpi do procesu v priebehu plnenia predmetu tejto zmluvy, resp. sa zmení niektorý zo subdodávateľov počas plnenia tejto zmluvy, alebo sa zmenia údaje, týkajúce sa konkrétneho subdodávateľa, musí byť táto zmena odsúhlasená zmluvnými stranami formou písomného dodatku k tejto zmluve. O každej zmene je poskytovateľ povinný bezodkladne - najneskôr do 7 kalendárnych dní - písomne informovať objednávateľa, pričom je povinný zároveň predložiť objednávateľovi čestné prehlásenie, že subdodávateľ, ktorého sa zmena týka, spĺňa podmienky pre plnenie predmetu tejto zmluvy. Ak poskytovateľ tento záväzok nedodrží, považuje sa to za závažné porušenie zmluvných podmienok a poskytovateľ je povinný zaplatiť objednávateľovi zmluvnú pokutu vo výške 20 % z ceny za realizáciu predmetu zmluvy vrátane DPH, uvedenej v čl. IV. bod 3 tejto zmluvy. Objednávateľ je oprávnený zmluvnú pokutu jednostranne započítať a z tohto dôvodu krátiť dohodnutú odplatu za poskytnutie služieb podľa tejto zmluvy. Objednávateľ je oprávnený dohodnutú zmluvnú pokutu vo výške 20% vyúčtovať poskytovateľovi aj po poskytnutí poštových služieb, ak dodatočne zistí, že poskytovateľ porušil záväzok podľa tohto bodu.
3. Objednávateľ má právo požiadať poskytovateľa o zmenu subdodávateľa vybraného poskytovateľom, ak má nato závažné dôvody. Poskytovateľ je povinný žiadosti objednávateľa podľa predchádzajúcej vety bezodkladne vyhovieť a zmeniť subdodávateľa, pričom nový subdodávateľ musí byť objednávateľom odsúhlasený.
4. Poskytovateľ nie je oprávnený postúpiť akékoľvek práva a pohľadávky vyplývajúce z tejto zmluvy na tretie osoby bez predchádzajúceho písomného súhlasu objednávateľa. Právny úkon, ktorým budú práva a pohľadávky postúpené v rozpore s týmto bodom, bude neplatný.
5. V prípade, že nie je splnená povinnosť podľa § 11 ods. 2 zákona o registri partnerov verejného sektora alebo ak je partner verejného sektora v omeškaní so splnením povinnosti podľa § 10 ods. 2 tretej vety citovaného zákona, nie je objednávateľ v omeškaní, ak z tohto dôvodu neplní, čo mu ukladá zmluva.
6. V prípade, že objednávateľ nevyužije právo odstúpiť od zmluvy, v zmysle § 15 ods. 1 zákona o registri partnerov verejného sektora, má právo na zaplatenie zmluvnej pokuty zo strany poskytovateľa vo výške 20 % z ceny predmetu zmluvy vrátane DPH podľa čl. IV. bod 3 zmluvy.
7. Poskytovateľ vyhlasuje, že spĺňa podmienky v súlade s § 11 ods. 1 písm. c) zákona o verejnom obstarávaní. V prípade, ak sa toto vyhlásenie ukáže ako nepravdivé, objednávateľ je oprávnený od zmluvy odstúpiť, a zhotoviteľ je povinný nahradiť objednávateľovi škodu, ktorá mu tým vznikla.
8. Zmluvné strany sa dohodli, že písomnosti podľa tejto zmluvy sa doručujú osobne, poštou, kuriérskou službou alebo e-mailom. Každá zo zmluvných strán je povinná písomne informovať druhú zmluvnú stranu o akejkoľvek zmene adresy, e-mailu, alebo kontaktných údajov. Písomnosti doručované poštou a kuriérskou službou sa doručujú na adresu sídla zmluvných strán, uvedenú v čl. I tejto zmluvy. Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou alebo kuriérskou službou sa považujú za doručené v deň prevzatia zásielky adresátom, alebo v deň keď sa zásielka vrátila odosielateľovi späť ako nedoručená, aj keď sa adresát o zásielke nedozvedel. Písomnosti doručované prostredníctvom e-mailu sa považujú za doručené nasledujúci pracovný deň po ich odoslaní na e-mailovú adresu druhej zmluvnej strany.
9. Na doručovanie písomností týkajúcich sa vzniku, zmeny, zániku zmluvy, alebo akéhokoľvek porušenia zmluvy, sa nepoužije e-mail.
10. Písomnosti a komunikácia medzi zmluvnými stranami týkajúca sa tejto zmluvy bude prebiehať v slovenskom jazyku, vrátane vystavovania účtovných dokladov a ich príloh, pričom všetky oznámenia s právnym alebo zmluvným účinkom sa budú posielať druhej zmluvnej strane na jej adresu uvedenú v čl. I tejto zmluvy, na jej dodatočne písomne oznámenú adresu alebo na adresu evidovanú v Obchodnom alebo inom registri.
11. E-mailová adresa poskytovateľa, z ktorej budú objednávateľovi zasielané faktúry za plnenie predmetu tejto zmluvy: odberatelskafaktura@slposta.sk.

**Čl. XI.**

**Osobitné protikorupčné ustanovenia**

1. Zmluvné strany sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto zmluvy, ktoré by spôsobilo, že by zmluvné strany alebo osoby ovládané zmluvnými stranami porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.
2. Zmluvné strany sa zaväzujú, že neponúknu, neposkytnú, ani sa nezaviažu poskytnúť žiadnemu zamestnancovi, zástupcovi alebo tretej strane konajúcej v mene druhej zmluvnej strany, a rovnako neprijmú, ani sa nezaviažu prijať od žiadneho zamestnanca, zástupcu alebo tretej strany konajúcej v mene druhej zmluvnej strany žiadny dar, ani inú výhodu, či peňažnú alebo inú, v súvislosti s dojednávaním, uzatváraním alebo plnením tejto zmluvy v rozpore s Etickým kódexom Všeobecnej zdravotnej poisťovne, a. s.
3. Zmluvné strany sa zaväzujú bezodkladne informovať druhú zmluvnú stranu, pokiaľ si budú vedomé alebo budú mať konkrétne podozrenie na korupciu pri dojednávaní, uzatváraní alebo pri plnení tejto zmluvy.
4. V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto zmluvy je poskytnutý zmluvnej strane alebo zástupcovi zmluvnej strany v rozpore s týmto článkom, môže zmluvná strana od tejto zmluvy odstúpiť.
5. Zmluvné strany sa zaväzujú dodržiavať apolitickosť vo vzájomnom postupe pri uzatváraní zmluvy a základné morálne a etické hodnoty ustanovené v obsahu Etického kódexu Všeobecnej zdravotnej poisťovne, a.s. V prípade nedodržiavania stanovených apolitických, morálnych a etických hodnôt je zmluvná strana oprávnená od tejto dohody odstúpiť.

**Čl. XII.**

**Záverečné ustanovenia**

1. Zmluvné vzťahy, výslovne neupravené touto zmluvou, sa riadia príslušnými ustanoveniami Obchodného zákonníka, zákona o poštových službách a súvisiacimi všeobecne záväznými právnymi predpismi, platnými v Slovenskej republike.
2. Zmluva nadobúda platnosť dňom jej podpisu obidvomi zmluvnými stranami a účinnosť dňom nasledujúcim po jej zverejnení v Centrálnom registri zmlúv podľa § 47a Občianskeho zákonníka v platnom znení.
3. Akékoľvek zmeny tejto zmluvy môžu byť vykonané len vo forme písomného dodatku podpísaného oprávnenými zástupcami obidvoch zmluvných strán, pokiaľ zmluva výslovne neupravuje inak.
4. V prípade, že akékoľvek ustanovenie zmluvy sa stane neplatným, neúčinným a/alebo nevykonateľným, nie je tým dotknutá platnosť, účinnosť a/alebo vykonateľnosť jej ostatných ustanovení, pokiaľ to nevylučuje v zmysle príslušných právnych predpisov samotná povaha takého ustanovenia. Zmluvné strany sa zaväzujú bez zbytočného odkladu po tom, ako zistia, že niektoré z ustanovení tejto zmluvy je neplatné, neúčinné a/alebo nevykonateľné, nahradiť dotknuté ustanovenie ustanovením novým, ktorého obsah bude v čo najväčšej miere zodpovedať ich vôli v čase uzatvorenia tejto zmluvy.
5. Prípadné spory medzi zmluvnými stranami, ktoré vzniknú na základe tejto zmluvy, budú zmluvné strany riešiť v prvom rade mimosúdnou cestou, a to vzájomnými rokovaniami. Ak sa tieto spory nepodarí vyriešiť ani po takýchto vzájomných rokovaniach, je ktorákoľvek zmluvná strana oprávnená obrátiť sa na príslušný súd Slovenskej republiky.
6. Neoddeliteľnou súčasťou tejto zmluvy sú prílohy:

Príloha č. 1 Zoznam pobočiek VšZP – Zberné jazdy,

Príloha č. 2 Zoznam pobočiek VšZP – P.O. Box-y,

Príloha č. 3 Zoznam pobočiek VšZP – výplatné stroje,

Príloha č. 4 Zoznam pobočiek VšZP,

Príloha č. 5 Cenová kalkulácia,

 Príloha č. 6 Všeobecné obchodné podmienky poštového podniku účinné od 1.1.2023 (Poštové podmienky – Všeobecná časť (vnútroštátny styk),

Príloha č. 7 Finančné podmienky Úhrada cien výplatným strojom

Príloha č. 8 Finančné podmienky Úhrada cien úverom poštovného

Príloha č. 9 Finančné podmienky Postupy pri uplatňovaní zliav

Príloha č. 10 Zoznam subdodávateľov

1. Zmluva je vyhotovená v piatich vyhotoveniach, z toho tri pre objednávateľa a dve pre poskytovateľa.
2. Zmluvné strany vyhlasujú, že ich vôľa vyjadrená v tejto zmluve je vážna, slobodná a určitá, že prejavy vôle obidvoch zmluvných strán sú dostatočne zrozumiteľné. Na znak súhlasu s celým obsahom tejto zmluvy ju jej účastníci podpisujú.

V Bratislave dňa 29.03.2023 V Banskej Bystrici dňa 14.3.2023

Za objednávateľa: Za poskytovateľa:

 ......................................... .............................................

 Ing. Richard Strapko Ing. Igor Šulek

 predseda predstavenstva riaditeľ úseku obchodu

Všeobecná zdravotná poisťovňa, a.s. na základe Dohody o plnomocenstve

 zo dňa 10.11.2020

 Slovenská pošta, a.s.

 ........................................

 Ing. Ľubomír Kováčik

 člen predstavenstva

Všeobecná zdravotná poisťovňa, a.s.